ستیندر ناتھ بوس

پروفیسر ستیندرا ناتھ بوس ایک بنگالی ریاضیاتی طبیعیات دان تھے جنھیں لندن کی رائل سوسائٹی سے فیلو Fellow of the Royal Society کا اعزاز ملا تھا۔

وہ پہلی جنوری، 1894ء کو کلکتہ میں پیدا ہوئے تھے۔ 1920ء کی دہائی میں ان کے کیے ہوئے کام سے کوانٹم میکینکس بنانے میں بڑی مدد ملی اور Bose–Einstein Statistics اور Bose–Einstein Condensate کی بنیاد پڑی۔

1913ء میں انھوں نے۔B.Sc اور 1915ء میں۔M.Sc کے امتحان میں پہلی پوزیشن حاصل کی۔ ۔M.Sc میں ان کے حاصل کردہ نمبروں کا ریکارڈ آج تک کوئی نہیں توڑ سکا ہے۔

1918ء سے 1924ء کے درمیان میں بوس نے نظریاتی طبیعیات اور ریاضیات پر کئی مقالے لکھے۔ انھوں نے کلاسیکل طبیعیات کو نظر انداز کرتے ہوئے Planck's Quantum Radiation Law پر ایک مقالہ لکھا جس پر انھیں سخت تنقید کا سامنا کرنا پڑا۔ اس سے مایوس ہو کر انھوں نے اپنا مقالہ آئین سٹائین کو بھیجا۔ آئین سٹائین اس مقالے کی اہمیت سمجھ گئے اور انھوں نے خود ست یندرا ناتھ بوس کے مقالہ کا جرمن زبان میں ترجمہ کیا اور بوس کی طرف سے اسے چھپنے کے لیے بھیجا۔ یہ مقالہ جرمنی کے مشہور جرنل Zeitschrift für Physik میں چھپ گیا۔ اس کے بعد بوس کو یورپ کی تجربہ گاہوں میں کام کرنے کا موقع ملا جہاں انھوں نے لوئی ڈی بروگلی، مادام کیوری اور آئین سٹائین کے ساتھ کام کیا۔

بوس کو خود کبھی نوبل انعام نہیں ملا کیونکہ نوبل انعام زندگی میں ہی دیا جا سکتا ہے اور مرنے کے بعد نہیں۔ لیکن بوسون، Bose–Einstein Statistics اور Bose–Einstein Condensate سے متعلق تصورات پر کئی نوبل انعام دیے جا چکے ہیں۔

اعزاز 
بوسون نامی ایٹمی ذرے کا نام ستیندر ناتھ بوس کے نام پر ہی رکھا گیا ہے۔

مزید دیکھیے 
 بوسیہ (boson)
 فرمیہ (fermion)
 برقیہ (electron)
 اولیہ (proton)
 تعدیلہ (neutron)
 نیوٹرینو (neutrino)
 سیاہ جسم کی اشعاع (black body radiation)
 چندرا شیکھر
 ایٹمی ماڈل کا ارتقا

حوالے 

1894ء کی پیدائشیں
1974ء کی وفیات
ادب اور تعلیم میں پدم وبھوشن وصول کنندگان
بنگالی ریاضی دان
بنگالی شخصیات
بنگالی سائنس دان
بنگالی ہندو
بیسویں صدی کے بھارتی ریاضی دان
بھارتی سائنسدان
پدم وبھوشن وصول کنندگان
پریزیڈنسی یونیورسٹی، کولکاتا کے فضلا
رائل سوسائٹی کے رفقا
کلکتہ یونیورسٹی کے فضلا
کلکتہ یونیورسٹی کے فکیلٹی
کولکاتا کی شخصیات
ہندوستانی ریاضی دان
ڈھاکہ یونیورسٹی کا تدریسی عملہ
کامنز زمرہ جس کا ربط ویکی ڈیٹا پر ہے
کولکاتا کے سائنس دان
ویکی ڈیٹا سے مطابقت رکھنے والی مختصر تفصیل